প্রেস বিজ্ঞপ্তি ॥ বাংলাদেশ স্বাস্থ্য সহকারী মাঠ কর্মচারী এসোসিয়েশন বানিয়াচং উপজেলা শাখার সহ-সভাপতি, সাধারণ সম্পাদক ও সাংগঠনিক সম্পাদকসহ ৬জনকে সংগঠন থেকে বহিষ্কার করা হয়েছে। এরা হচ্ছেন-সংগঠনের সহ-সভাপতি সমীরন দাশ ও আবু সালেহ আহমেদ, সাধারণ সম্পাদক শিউলি রানী দাশ, সাংগঠনিক সম্পাদক সজল কুমার রায়, সদস্য মাখন লাল দাশ এবং সদস্য সন্তোষ কুমার চৌধুরী। গত ১৮ জানুয়ারী এক জরুরী সাধারণ সভায় তাদের বিরুদ্ধে অসদাচরণ, সংগঠনের শৃংখলাভঙ্গ এবং বিভেদ-বিশংখলা সৃষ্টির অভিযোগ এনে সংগঠন থেকে বহিষ্কার করা হয়। ওই সভায় সভাপতিত্ব করেন মহিকান্ত দাশ। ৩৫ জন মাঠ কর্মচারী এতে উপস্থিত ছিলেন। তাদেরকে বহিষ্কারের পর নতুন কমিটিতে যারা স্থলাভিষিক্ত হয়েছেন তারা হলেন- সহ-সভাপতি মহিকান্ত দাশ, মোঃ আলফু মিয়া, সাধারণ সম্পাদক তাপস কুমার চৌধুরী, সহ-সাধারণ সম্পাদক ...